Държавен вестник, бр. 81, 2011 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  81
(2) Временните места за извършване на 
огневи работи се оборудват с пожаротехниче­
ски средства съгласно т. I.35 от приложение 
№ 2 към чл. 3, ал. 2 от Наредба № Із-1971 
от 2009 г. за строително-технически правила 
и норми за осигуряване на безопасност при 
пожар, а по преценка на ръководителя на 
огневите работи – и с допълнителни такива.
Раздел II
Организация за осигуряване на пожарната 
безопасност при извършване на огневи работи
Чл. 67. (1) Собствениците или ръководи­
телите на обектите определят със заповедта 
по чл. 9, ал. 2, т. 1:
1. постоянните места за извършване на 
огневи работи;
2. условията и реда за осигуряване на ПБ 
преди, по време и след извършване на огневи 
работи на временните места;
3. реда за разрешаване извършването на 
огневи работи и определените за това лица;
4. местата, където огневите работи се 
забраняват или се разрешават, след вземане 
на допълнителни мерки за ПБ и при пълно 
спиране на производството.
(2) При промяна на условията в заповедта 
по чл. 9, ал. 2, т. 1 се издава нова заповед 
съобразно настъпилите изменения.
Чл. 68. (1) Собственикът (ръководителят) 
на обекта или лицето, определено със запо­
ведта по чл. 9, ал. 2, т. 1, преди извършване 
на огневи работи на временни места издава 
акт съгласно приложение № 9.
(2) Актът по ал. 1 се регистрира и съхра­
нява в дневник (приложение № 10). 
(3) В акта се определят ръководителят на 
огневите работи и лицата за изпълнение на 
дейностите за всеки отделен случай.
(4) Ръководител на огневите работи може 
да бъде собственикът/ръководителят на обекта 
или отговорниците по ПБ.
(5) За постоянните места по чл. 66, ал. 1 
не се изисква акт за извършване на огневи 
работи.
Чл. 69. Валидността на акта по чл. 68, ал. 1 
е до три дни. При промяна на условията, при 
които е издаден актът, се издава нов.
Чл. 70. (1) При наличие на условия за об­
разуване на експлозивна среда от пари или 
газове лицето, което издава акта, организира 
вземането на проба за анализ на средата на 
всеки два часа.
(2) Необходимите измервания се извършват 
от звена и специалисти на собственика на 
обекта или от акредитирани лица.
(3) Резултатите от анализа се отразяват в 
протоколи за определяне на експлозивната 
опасност на средата (приложение № 11), които 
са неразделна част от акта за извършване на 
огневи работи.
Чл. 71. (1) Актът за извършване на огневи 
работи и протоколите за определяне на експло­
зивната опасност на средата се съхраняват от 
длъжностното лице, определено със заповедта 
по чл. 9, ал. 2, т. 1, до три дни след изтичане 
на срока, за който е издаден актът.
(2) В случай на пожар или експлозия актът 
за извършване на огневи работи и протоколите 
за определяне на експлозивната опасност на 
средата се предават на компетентните органи 
при поискване.
Чл. 72. При извършване на ремонтни дей­
ности, свързани с пълно спиране на производ­
ствената дейност, срокът на валидност на акта 
за извършване на огневи работи е еднакъв с 
установения в плана по чл. 9, ал. 1, т. 3.
Чл. 73. Огневите работи започват след 
проверка от ръководителя на огневите работи 
за изпълнение на мероприятията за осигуря­
ване на ПБ, което се удостоверява в акта за 
извършване на огневи работи.
Чл. 74. Огневите работи се извършват от 
правоспособни лица съгласно Наредба № 7 от 
2002 г. за условията и реда за придобиване и 
признаване на правоспособност по заваряване 
(обн., ДВ, бр. 100 от 2002 г.; изм., бр. 95 от 
2003 г., бр. 37 от 2006 г. и бр. 9 от 2009 г.).
Раздел III
Правила и норми за осигуряване на пожарна 
безопасност при извършване на огневи работи
Чл. 75. (1) Временните места, където се 
извършват огневи работи, се почистват пред­
варително от горими материали в радиус не 
по-малък от дадения в приложение № 12. При 
извършване на абразивно рязане или шлай­
фане на метали разстоянията се увеличават 
1,5 пъти.
(2) Когато горимите материали и кон­
струкции не могат да бъдат отстранени, те се 
защитават от топлината и искрите с щитове 
или завеси от продукти с клас по реакция на 
огън най-малко А2 с височина най-малко 1,8 m.
Чл. 76. Когато огневите работи се из­
вършват на височина над кота прилежащ 
терен, горимите материали и конструкции 
във вертикална посока, които не могат да 
бъдат отстранени, се защитават от топлината 
и искрите с щитове или завеси от негорим 
материал. Щитовете и завесите служат като 
препятствие срещу попадането на искрите 
върху горимите материали, включително и в 
отворите в междуетажни конструкции.
Чл. 77. По време на работа изпълнителите 
на огневи работи:
1. не допускат падане на искри, разтопен 
метал и остатъци от електроди върху горими 
конструкции и материали;
2. следят за изправността на уредите и 
съоръженията, с които се извършват огневите 
работи;